Príručka používateľa počítača VAIO

Úloha

# Formátovanie média „Memory Stick“

Médium „Memory Stick“ je predvolene naformátované v špeciálnom formáte FAT a je pripravené na používanie.
Pri formátovaní média použite zariadenie, ktoré je určené na formátovanie médií a podporuje médiá „Memory Stick“.
Ak chcete médium opätovne naformátovať v počítači VAIO, postupujte podľa týchto pokynov.
Poznámka

- Formátovaním sa z média „Memory Stick“ vymažú všetky uložené údaje. Ak sa chcete vyhnúť vymazaniu dôležitých údajov, vytvorte ich záložnú kópiu.

- V priebehu formátovania nevyberajte médium „Memory Stick“ zo zásuvky. Mohlo by to spôsobiť poruchu.

1. Nájdite zásuvku na médium „Memory Stick“.

1. Médium „Memory Stick“ opatrne zasúvajte do zásuvky, kým nezacvakne na svojom mieste. [Detaily]

1. Otvorte ponuku Počítač (Computer). [Detaily]

1. Pravým tlačidlom kliknite na ikonu média „Memory Stick“ a vyberte možnosť Formátovať (Format).

Zobrazí sa okno Formátovať pamäť Memory Stick (Format Memory Stick).

1. Vyberte položku Obnoviť predvolené hodnoty zariadenia (Restore device defaults).

Nastavenia veľkosti alokačnej jednotky a systému súborov sa zmenia na predvolené hodnoty.
Poznámka

- Nevyberajte položku NTFS z rozbaľovacej ponuky Systém súborov (File system), pretože by mohlo dôjsť k poruche.

Rada

- Formátovanie prebehne rýchlejšie, ak v časti Možnosti formátovania (Format options) vyberiete možnosť Rýchle formátovanie (Quick Format).

1. Vyberte položku Štart (Start).

Postupujte podľa pokynov na obrazovke.
Poznámka

- V závislosti od typu média „Memory Stick“ môže formátovanie chvíľu trvať.

Súvisiaca téma
Informácie o médiu „Memory Stick“
Kompatibilné médiá „Memory Stick“
Vloženie a vybratie média „Memory Stick“
Poznámky k používaniu média „Memory Stick“