Príručka používateľa počítača VAIO

Úloha

# Používanie režimu spánku

V režime spánku sa všetky nepotrebné zariadenia počítača VAIO vypnú, niektoré zariadenia však ostanú zapnuté, aby sa zachoval prevádzkový stav počítača vrátane údajov, s ktorými pracujete. Režim spánku je užitočný napríklad v prípade, že si chcete dopriať krátky odpočinok.
Pri predvolených nastaveniach režimu spánku sa povolí funkcia Rapid Wake a informácie o stave počítača sa uložia vo vstavanom úložnom zariadení.

## Aktivovanie režimu spánku

1. Otvorte kľúčové tlačidlá [Detaily] a vyberte tlačidlo Nastavenie (Settings).

1. Vyberte tlačidlo Napájanie (Power) a položku Uspať (Sleep).

Keď počítač VAIO prejde do režimu spánku, indikátor napájania sa vypne.
Rada

- Keď sa počítač VAIO napája zo siete, pri predvolenom nastavení automaticky prejde do režimu spánku približne po 30 minútach nečinnosti.

- Počítač VAIO sa uvedie do režimu spánku aj po vykonaní nasledujúcich úkonov.

- Stlačte tlačidlo (Napájanie (Power)) (pri predvolenom nastavení).
  Ak tlačidlo (Napájanie (Power)) stlačíte a podržíte viac ako štyri sekundy, počítač VAIO sa automaticky vypne. Tým sa vymažú všetky neuložené údaje.

- Zatvorte veko s obrazovkou LCD a niekoľko sekúnd nepoužívajte počítač.

## Návrat do štandardného režimu

1. Stlačte tlačidlo (Napájanie (Power)).

Poznámka

- Pri predvolenom nastavení počítač VAIO automaticky prejde do režimu dlhodobého spánku, keď sa batéria blíži úplnému vybitiu. V závislosti od prevádzkových podmienok však počítač nemusí prejsť do režimu dlhodobého spánku.
  Ak k tomu dôjde a batéria sa vybije, počítač sa vypne a neuložené údaje sa stratia.
  Kým sa počítač napája z batérie, často ukladajte údaje.

- Pred premiestnením počítača VAIO sa uistite, že nesvieti indikátor napájania, aby ste predišli nárazom alebo vibráciám pôsobiacim na krútiaci sa pevný disk.

Rada

- Ak stlačíte tlačidlo (Napájanie (Power)) a podržíte ho viac ako štyri sekundy, počítač VAIO sa automaticky vypne. Tým sa vymažú všetky neuložené údaje.

- Počítač VAIO môžete nastaviť tak, aby sa otvorením veka s obrazovkou LCD prebudil z režimu spánku do štandardného režimu.
  Ak chcete zmeniť akciu vykonávanú pri otvorení veka, spustite aplikáciu VAIO Control Center [Detaily] a zmeňte nastavenia v časti Napájanie a batéria (Power and Battery).

Súvisiaca téma
Poznámky k používaniu napájacieho zdroja
Poznámky k režimu spánku
Predĺženie výdrže batérie
Zmena nastavení funkcie Rapid Wake (režim spánku)